CELEX: 62011CA0158
Language: sk
Date: 2012-06-14 00:00:00
Title: Vec C-158/11: Rozsudok Súdneho dvora (druhá komora) zo 14. júna 2012 (návrh na začatie prejudiciálneho konania, ktorý podal Cour de cassation — Francúzsko) — Auto 24 SARL/Jaguar Land Rover France SAS [Hospodárska súťaž — Článok 101 ZFEÚ — Sektor automobilov — Nariadenie (ES) č. 1400/2002 — Skupinová výnimka — Selektívny distribučný systém — Pojem „stanovené kritériá“ , pokiaľ ide o kvantitatívny selektívny distribučný systém — Odmietnutie schváliť distributﾩra nových vozidiel — Chýbajúce presné, objektívne, primerané a nediskriminačné kritériá kvantitatívneho výberu]

28.7.2012   
            
            
               SK
            
            
               Úradný vestník Európskej únie
            
            
               C 227/5
            
         Rozsudok Súdneho dvora (druhá komora) zo 14. júna 2012 (návrh na začatie prejudiciálneho konania, ktorý podal Cour de cassation — Francúzsko) — Auto 24 SARL/Jaguar Land Rover France SAS
   (Vec C-158/11) (1)
   
   (Hospodárska súťaž - Článok 101 ZFEÚ - Sektor automobilov - Nariadenie (ES) č. 1400/2002 - Skupinová výnimka - Selektívny distribučný systém - Pojem „stanovené kritériá“, pokiaľ ide o kvantitatívny selektívny distribučný systém - Odmietnutie schváliť distributéra nových vozidiel - Chýbajúce presné, objektívne, primerané a nediskriminačné kritériá kvantitatívneho výberu)
   2012/C 227/07
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Žalobkyňa: Auto 24 SARL
   
      Žalovaná: Jaguar Land Rover France SAS
   
      Predmet veci
   
   Návrh na začatie prejudiciálneho konania — Cour de Cassation — Výklad článku 1 ods. 1 písm. f) nariadenia Komisie (ES) č. 1400/2002 z 31. júla 2002 o uplatňovaní článku 81 ods. 3 Zmluvy na niektoré kategórie vertikálnych dohôd a zosúladených postupov v sektore motorových vozidiel (Ú. v. ES L 203, s. 30; Mim. vyd. 08/002, s. 158) — Selektívny distribučný systém — Odmietnutie zmluvy na distribúciu nových vozidiel Land Rover — Pojem „stanovené kritériá“ v rámci kvantitatívnej selektívnej distribúcie — Chýbajúce presné, objektívne, primerané a nediskriminačné kritériá kvantitatívneho výberu
   
      Výrok rozsudku
   
   Pod pojmom „stanovené kritériá“ uvedeným v článku 1 ods. 1 písm. f) nariadenia Komisie (ES) č. 1400/2002 z 31. júla 2002 o uplatňovaní článku 81 ods. 3 Zmluvy na niektoré kategórie vertikálnych dohôd a zosúladených postupov v sektore motorových vozidiel treba, pokiaľ ide o kvantitatívny selektívny distribučný systém v zmysle tohto nariadenia, rozumieť kritériá, ktorých presný obsah možno preveriť. Aby takýto systém mohol mať výhodu z výnimky stanovenej uvedeným nariadením, nie je nevyhnutné, aby vychádzal z kritérií, ktoré sú objektívne odôvodnené a uplatňujú sa jednotne a nerozdielne na všetkých žiadateľov o schválenie.
   
      (1)  Ú. v. EÚ C 179, 18.6.2011.